Salmo.
128.
Din amin ay mangipateg en Diyos et nagasat da, nagasat din mantongpal sin laydena. 
Ganasenan to din bongan di obla na, et naragsak ya mayat di biyag na. 
Maiarig si asawa na sin beey da si wakan di obas ay ad-adoy lames na. Kaman saringit di olivo din an-ak da ay malikob sin lamisaan da. 
Din mangipateg en Apo et kaman nina di bindisyon da. 
Si Diyos ay wadad Zion, sapay koma ta bindisyonan daka ta din somigedan di Jerusalem yan en ka maila sin timpo ay sibibiyag ka. 
Din aap-om et edasam komas daida. Ed Jerusalem mawada koma di talna! 
