Salmo.
93.
Apo Diyos, sik-a di ari mi ay ipogaw mo, dayaw ya pigsa et kaman mon inbabado. Adi maikiweg din daga tan insaad mo ay kosto. 
Nanturturay ka manipod sin damodamo, nawawada ka sin daan manlogi di timpo. 
Apo Diyos, dinmakdake din danom et man-agodood din dalloyon. 
Ngem sik-a ay Diyos ed daya, addawi ay manakabalin ka mo din baybay ya dalloyona. 
Apo, adi polos manbalbaliw din linteg mo. Bagay nas eng-enggana din kinasanton di beey mo. 
